CELEX: 62017CA0695
Language: el
Date: 2019-03-14 00:00:00
Title: Υπόθεση C-695/17: Απόφαση του Δικαστηρίου (πρώτο τμήμα) της 14ης Μαρτίου 2019 [αίτηση του Helsingin käräjäoikeus (Φινλανδία) για την έκδοση προδικαστικής αποφάσεως] — Metirato Oy, υπό εκκαθάριση κατά Suomen valtio/Verohallinto/Eesti Vabariik/Maksu- ja Tolliamet (Προδικαστική παραπομπή — Οδηγία 2010/24/ΕΕ — Αμοιβαία συνδρομή για την είσπραξη απαιτήσεων σχετικών με φόρους, δασμούς και άλλα μέτρα — Άρθρο 13, παράγραφος 1 — Άρθρο 14, παράγραφος 2 — Αναγκαστική είσπραξη, από τις αρχές του κράτους μέλους που έλαβε την αίτηση, των απαιτήσεων του αιτούντος κράτους μέλους — Διαδικασία σχετικά με αίτημα να περιληφθούν εκ νέου οι απαιτήσεις αυτές στην πτωχευτική περιουσία εταιρίας εγκατεστημένης στο κράτος μέλος που έλαβε την αίτηση — Εναγόμενος στη διαδικασία — Καθορισμός)

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/11
            
         
      Απόφαση του Δικαστηρίου (πρώτο τμήμα) της 14ης Μαρτίου 2019 [αίτηση του Helsingin käräjäoikeus (Φινλανδία) για την έκδοση προδικαστικής αποφάσεως] — Metirato Oy, υπό εκκαθάριση κατά Suomen valtio/Verohallinto/Eesti Vabariik/Maksu- ja Tolliamet
      (Υπόθεση C-695/17) (1)
      
      (Προδικαστική παραπομπή - Οδηγία 2010/24/ΕΕ - Αμοιβαία συνδρομή για την είσπραξη απαιτήσεων σχετικών με φόρους, δασμούς και άλλα μέτρα - Άρθρο 13, παράγραφος 1 - Άρθρο 14, παράγραφος 2 - Αναγκαστική είσπραξη, από τις αρχές του κράτους μέλους που έλαβε την αίτηση, των απαιτήσεων του αιτούντος κράτους μέλους - Διαδικασία σχετικά με αίτημα να περιληφθούν εκ νέου οι απαιτήσεις αυτές στην πτωχευτική περιουσία εταιρίας εγκατεστημένης στο κράτος μέλος που έλαβε την αίτηση - Εναγόμενος στη διαδικασία - Καθορισμός)
      (2019/C 155/13)
      Γλώσσα διαδικασίας: η φινλανδική
      
         Αιτούν δικαστήριο
      
      Helsingin käräjäoikeus
      
         Διάδικοι στην υπόθεση της κύριας δίκης
      
      Metirato Oy, υπό εκκαθάριση,
      κατά
      Suomen valtio/Verohallinto, Eesti Vabariik/Maksu- ja Tolliamet
      
         Διατακτικό
      
      Το άρθρο 13, παράγραφος 1, και το άρθρο 14, παράγραφος 2, της οδηγίας 2010/24/ΕΕ του Συμβουλίου, της 16ης Μαρτίου 2010, περί αμοιβαίας συνδρομής για την είσπραξη απαιτήσεων σχετικών με φόρους, δασμούς και άλλα μέτρα, έχουν την έννοια ότι, αφενός, έχουν εφαρμογή σε διαδικασία με σκοπό να περιληφθούν εκ νέου στην πτωχευτική περιουσία εταιρίας εγκατεστημένης στο κράτος μέλος που λαμβάνει αίτηση είσπραξης απαιτήσεις οι οποίες εισπράχθηκαν κατόπιν αιτήσεως του αιτούντος κράτους μέλους, όταν η διαδικασία αυτή βασίζεται σε προσβολή των μέτρων εκτέλεσης κατά το άρθρο 14, παράγραφος 2, και, αφετέρου, το κράτος μέλος που λαμβάνει την αίτηση, κατά τις διατάξεις αυτές, νομιμοποιείται παθητικώς στην εν λόγω διαδικασία, χωρίς να ασκεί συναφώς επιρροή κατά πόσον το ποσό των ως άνω απαιτήσεων ενσωματώνεται ή δεν ενσωματώνεται στην περιουσία του τελευταίου κράτους μέλους.
      
         (1)  ΕΕ C 83 της 5.3.2018.